**Muudatus nr 1**

06.05.2022 sõlmitud

üürilepingu nr KPJ-4/2021-172 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **RKAS**), mida esindab põhikirja alusel juhatuse esimees Kati Kusmin

ja

**Eesti Vabariik Justiitsministeeriumi kaudu**, registrikood 70000898,asukoht Suur-Ameerika tn 1, Tallinn 10122 (edaspidi nimetatud **JUM**), mida esindab põhimääruse alusel kantsler Tõnis Saar  
ja

**Eesti Vabariik Riigi Tugiteenuste Keskuse kaudu**, registrikood 70007340, asukoht Lõkke tn 4, Tallinn 10122 (edaspidi nimetatud **RTK**), mida esindab põhimääruse alusel peadirektor Tarmo Leppoja,

edaspidi eraldi või ühiselt nimetatud **pool**või **pooled**,

*võttes arvesse, et*

1. RKAS-i ja JUM-i vahel on 06.05.2022 sõlmitud üürileping nr KPJ-4/2021-172 (edaspidi nimetatud **leping**), mille kohaselt on JUM-il õigus kasutada **Tallinna linnas Tartu mnt 85** asuvat üüripinda;
2. pooled on kokku leppinud lepingust tulenevate JUM-i kui üürniku õiguste ja kohustuste üleandmises RTK-le alates 01.01.2023;
3. muutunud on üürileandja kontaktisik, mistõttu muudetakse lepingus fikseeritud kontaktandmeid,

lepivad kokku alljärgnevas (edaspidi nimetatud **kokkulepe)**:

1. **Lepingu üleandmine ja üleandmise päev**
   1. JUM annab lepingust tulenevad üürniku õigused ja kohustused tervikuna üle RTK-le. RKAS annab nõusoleku lepingu üleandmiseks.
   2. Lepingust tulenevad üürniku õigused ja kohustused lähevad RTK-le üle **alates 01.01.2023**.
2. **Maksekohustuse üleminek ning RKASi nõudeõigus**
   1. Pooled lepivad kokku, et **kuni 31.12.2022** RKAS-i poolt osutatavate ja vahendatavate kõrvalteenuste tasud ning üüri üüripinna kasutamise eest tasub JUM ning vastavad maksekohustused (sh juhul kui maksekohustus tekib pärast 01.01.2023) ei lähe üle RTK-le. JUM täidab vastavad maksekohustused RKAS-i ees vastavalt lepingule ning RKAS-il on vastavas osas nõudeõigus üksnes JUM-i suhtes.
   2. **Alates 01.01.2023** RKAS-i poolt osutatavate ja vahendatavate kõrvalteenuste tasud ning üüri üüripinna kasutamise eest tasub RTK, kes täidab maksekohustused vastavalt lepingule ning RKAS-il on vastavas osas nõudeõigus üksnes RTK suhtes.
3. **Dokumendid**
   1. JUM ja RKAS avaldavad ning kinnitavad, et kokkuleppe allkirjastamise seisuga ei ole lepingut nr KPJ-4/2021-172 lõpetatud ning kokkuleppe allkirjastamise seisuga koosneb leping järgmistest dokumentidest (sh lisadest):
      1. 06.05.2022 sõlmitud leping nr KPJ-4/2021-172;
      2. Lisa 1 – Üüripinna plaanid ja eksplikatsioon;
      3. Lisa 2 – Poolte kohustused üüripinna korrashoiu tagamisel ja teenuste liigitus;
      4. Lisa 3 – Üür ja kõrvalteenuste tasu;
      5. Lisa 5 – Hoone sisekorraeeskiri;
      6. Lisa 5 – Hoone sisekorraeeskirja lisa 1 – Objekti riskikaart;
      7. Lisa 5 – Hoone sisekorraeeskirja lisa 2 – Avariide ja mittevastavuste likvideerimise kord;
      8. Lisa 5 – Hoone sisekorraeeskirja lisa 3 – Jäätmete sorteerimise juhend.
   2. RTK avaldab ja kinnitab, et talle on edastatud käesoleva kokkuleppe alusel üle võetava lepingu dokumendid – leping nr KPJ-4/2021-172 koos selle lisadega (vastavalt kokkuleppe punktile 3.1).
4. **Lepingu muutmine**
   1. Muuta lepingus üürniku andmeid **alates 01.01.2023** järgmiselt:

**üürnik Eesti Vabariik Riigi Tugiteenuste Keskuse kaudu**

Registrikood: 70007340

Juriidiline aadress: Lõkke tn 4, Tallinn 10122

Telefon: (372) 663 8299

E-post: info@rtk.ee

Esindaja lepingu sõlmimisel: põhimääruse alusel peadirektor Tarmo Leppoja

Kontaktisik: Kristi Madismäe

Kontaktisiku telefon: (372) 663 1858

Kontaktisiku e-post: kristi.madismae@rtk.ee

* 1. Muuta lepingus üürileandja kontaktisiku andmeid järgmiselt:

Kontaktisik: põhja piirkonna kinnisvarahaldur Viljar Kuus

Kontaktisiku telefon: (372) 515 1606

Kontaktisiku e-post: [viljar.kuus@rkas.ee](mailto:viljar.kuus@rkas.ee)

1. **Lõppsätted**
   1. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
   2. Kokkulepe jõustub viimase digiallkirja andmise kuupäevast.
   3. Kokkulepe allkirjastatakse digitaalselt.

**Riigi Kinnisvara AS Justiitsministeerium Riigi Tugiteenuse Keskus**

*(allkirjastatud digitaalselt) (allkirjastatud digitaalselt) (allkirjastatud digitaalselt)*

Kati Kusmin Tõnis Saar Tarmo Leppoja

juhatuse esimees kantsler peadirektor